CELEX: 31990R2222
Language: el
Date: 1990-07-30 00:00:00
Title: Κανονισμός (ΕΟΚ) αριθ. 2222/90 της Επιτροπής της 30ής Ιουλίου 1990 περί τροποποιήσεως του κανονισμού (ΕΟΚ) αριθ. 183/90 περί καθορισμού των ποσοτήτων τυριών καταγωγής και προελεύσεως Ελβετίας που δύνανται να εισαχθούν στην Ισπανία για το έτος 1990

Avis juridique important

|

31990R2222

Κανονισμός (ΕΟΚ) αριθ. 2222/90 της Επιτροπής της 30ής Ιουλίου 1990 περί τροποποιήσεως του κανονισμού (ΕΟΚ) αριθ. 183/90 περί καθορισμού των ποσοτήτων τυριών καταγωγής και προελεύσεως Ελβετίας που δύνανται να εισαχθούν στην Ισπανία για το έτος 1990  

Επίσημη Εφημερίδα αριθ. L 202 της 31/07/1990 σ. 0032 - 0032

***** ΚΑΝΟΝΙΣΜΟΣ (ΕΟΚ) αριθ. 2222/90 ΤΗΣ ΕΠΙΤΡΟΠΗΣ  της 30ής Ιουλίου 1990  περί τροποποιήσεως του κανονισμού (ΕΟΚ) αριθ. 183/90 περί καθορισμού των ποσοτήτων τυριών καταγωγής και προελεύσεως Ελβετίας που δύνανται να εισαχθούν στην Ισπανία για το έτος 1990  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας,  την απόφαση 86/559/ΕΟΚ του Συμβουλίου της 15ης Σεπτεμβρίου 1986 σχετικά με τη σύναψη συμφωνιών υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας όσον αφορά τους τομείς της γεωργίας και της αλιείας (1), και ιδίως την επιστολή αριθ. 3 στοιχείο α),  Εκτιμώντας:  ότι ο κανονισμός (ΕΟΚ) αριθ. 183/90 της Επιτροπής (2), όπως τροποποιήθηκε από τον κανονισμό (ΕΟΚ) αριθ. 744/90 (3), έχει καθορίσει στους 260 τόνους τις ποσότητες τυριών προελεύσεως Ελβετίας που δύνανται να εισαχθούν στην Ισπανία για το έτος 1990 · ότι τα τελευταία διαθέσιμα στοιχεία όσον αφορά την εισαγωγή ορισμένων τύπων τυριών προελεύσεως Ελβετίας δεικνύουν συνολική ποσότητα 648 τόνων· ότι πρέπει, κατά συνέπεια, να τροποποιηθεί το κείμενο του εν λόγω κανονισμού από την 1η Ιανουαρίου 1990, ημερομηνία κατά την οποία εφαρμόζεται ο κανονισμός (ΕΟΚ) αριθ. 183/90·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 του κανονισμού (ΕΟΚ) αριθ. 183/90, ο όρος «260 τόνοι» αντικαθίσταται από τον όρο «648 τόνοι».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1990.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Ιουλίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 328 της 22. 11. 1986, σ. 98.  (2) ΕΕ αριθ. L 21 της 26. 1. 1990, σ. 38.  (3) ΕΕ αριθ. L 82 της 29. 3. 1990, σ. 21.